***Приложение № 4***

**ПРОЕКТ НА Д О Г О В О Р**

**за услуга**

Днес,…........................г. в гр.Пловдив, между:

1. **“УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ - ПЛОВДИВ” АД,** със седалище адрес на управление: град Пловдив, бул. ”България” № 234, ЕИК 115532049, представлявано от д-р Иво Петров Мильотев – Изпълнителен директор, наричано по-долу за краткост “**ВЪЗЛОЖИТЕЛ**” от една страна и

**2. .............................................,** със седалище и адрес на управление, ЕИК……….……, представлявано от …………......……… в качеството му на ..........................................наричано по-долу за краткост „**ИЗПЪЛНИТЕЛ**”**,** от друга страна,

ВЪЗЛОЖИТЕЛЯТ и ИЗПЪЛНИТЕЛЯТ наричани заедно **„Страните“,** а всеки от тях поотделно **„Страна“**,

на основание чл. 112, ал. 1 от Закона за обществени поръчки и решение № ………………. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: *„Приемане, транспортиране и предаване за обезвреждане на отпадъци, генерирани от дейността на "УМБАЛ - Пловдив" АД, град Пловдив"*

, се сключи този договор **(договорът)** за следното:

### І. ПРЕДМЕТ НА ДОГОВОРА

**Чл.1**. ВЪЗЛОЖИТЕЛЯТ **като претежател на отпадъци в изпълнение на Закона за управление на отпадъците и Наредба за изискванията за третиране и транспортиране на производствени и опасни** **отпадъци** възлага, а ИЗПЪЛНИТЕЛЯТ приема да извърши на своя сметка срещу възнаграждение, по заявка на ВЪЗЛОЖИТЕЛЯТ или упълномощено от него лице периодично приемане, транспортиране и предаване за обезвреждане на отпадъци от хуманитарното здравеопазване, генерирани от дейността на „УМБАЛ - ПЛОВДИВ” АД, гр.Пловдив, бул.”България”№ 234, болнични отпадъци класифицирани със следните кодове и в прогнозни количества:

а/ №180101- остри инструменти /с изключение на 180103\*/ - 1 кг.

б/ №180102- телесни части и органи, включително банки за кръв и кръвни продукти /с изключение на 180103\*/ - 2 600 кг.

в/ №180103\*- отпадъци, чието събиране и обезвреждане е обект на специални изисквания, с оглед предотвратяване на инфекции - 21000 кг.

г/ №180106\*- химични вещества и препарати състоящи се от или съдържащи опасни вещества-5 кг.

д/ №180109- лекарствени продукти различни от упоменатите в код №180108 на Наредба № 3 на МОСВ И МЗ - 20 кг.

е/ №200121- флуоресцентни тръби и други отпадъци, съдържащи живак - 130 кг.

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ.**

**Чл. 2** Срокът на Договора е 12 месеца, считано от датата на сключването му.

**Чл. 3**  Мястото на изпълнение на договора е «УМБАЛ – Пловдив» АД, гр. Пловдив, бул. „България” № 234.

### ІІI. ЦЕНА, РЕД И СРОКОВЕ ЗА ПЛАЩАНЕ

**Чл. 4 (1)** За предоставяне на Услугите, ВЪЗЛОЖИТЕЛЯТ заплаща на ИЗПЪЛНИТЕЛЯ на база единичните цени, предложени от ИЗПЪЛНИТЕЛЯ в Ценовото му предложение – Приложение № 5, като общата стойноста на договора възлиза на ……………….. лв. без ДДС и ……………………… с ДДС.

### 

**Чл. 5 (1)** Всяко плащане от този договор се извършва въз основа на следните документи:

1. приемо-предавателен протокол за съответната дейност по чл. 1 от договора, съдържащ конкретната стойност на действително генерираните отпадъци от „УМБАЛ – Пловдив” АД и подробна количествена сметка за всеки календарен месец от действието на договора, подписан от ВЪЗЛОЖИТЕЛЯ и ИЗПЪЛНИТЕЛЯ, при съответното спазване на разпоредбите на чл. 25-26 - раздел VI. ПРЕДАВАНЕ И ПРИЕМАНЕ НА ИЗПЪЛНЕНИЕТО от договора; и

2. изготвена фактура за дължимата сума за съответната дейност, издадена от ИЗПЪЛНИТЕЛЯ и представена на ВЪЗЛОЖИТЕЛЯ до 25 число на календарния месец, следващ месеца на извършване на съответната дейност

**(2)** ВЪЗЛОЖИТЕЛЯТ се задължава да извършва всяко дължимо плащане в срок до 60 (шестдесет) дни след получаването на фактура на ИЗПЪЛНИТЕЛЯ, при спазване на условията по ал. 1

**Чл. 6 (1)** Всички плащания за изпълнението по този договор се извършват чрез банков превод по следната банкова сметка на ИЗПЪЛНИТЕЛЯ:

Банка:…………………………………..

BIC:…………………………………….

IBAN:…………………………………..

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по чл. 6 (1) от договора в срок до 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**Чл. 7(1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответната дейност, заедно с искане за плащане на тази част пряко на подизпълнителя.

**(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(3)** ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на чл. 25-26 - раздел VI. ПРЕДАВАНЕ И ПРИЕМАНЕ НА ИЗПЪЛНЕНИЕТО от Договора, и заплаща възнаграждение за тази част на подизпълнителя в срок до 60 (*шестдесет)* дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа**.**

**IV. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 8** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 1% от стойността на Договора, определена за 12 месеца, без ДДС, а именно ………………………… лева („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 9 (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (*три*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 10 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 11 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 12 от Договора.

**Чл. 10** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

**«УМБАЛ -ПЛОВДИВ” АД, гр. Пловдив**

**Банка: Търговска банка “ЮРОБАНК и ЕФ ДЖИ БЪЛГАРИЯ” АД**

**IBAN : BG52 BPBI 7924 5084 0588 01**

**BIC : BPBIBGSF**

**Чл. 11 (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора (12 месеца) плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция са за сметка на ИЗПЪЛНИТЕЛЯ.

**Чл. 12 (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

**Чл. 13 (1)** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след прекратяването на Договора в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 6 (1) от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

**Чл. 14** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от своите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в договора неустойка за съответния случай на неизпълнение.

**Чл. 15** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 3 (три) дни след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 16** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 17** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 3 (три) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 8 от Договора.

**Чл. 18** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 19** Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения, на която и да е от страните.

**Чл. 20**  ИЗПЪЛНИТЕЛЯТ има право:

1. да получи възнаграждение в размера, сроковете и при условията на чл. 4 – 7 от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по договора, както и всички необходими документи, информация, и данни, пряко свързани или необходими за изпълнение на договора.

**Чл. 21** ИЗПЪЛНИТЕЛЯТ се задължава:

**1.**  Да предоставя услугите и да изпълнява задълженията си по този договор със собствен транспорт в уговорените срокове и качествено, в съответствие с договора и приложенията;

**2.** да съставя и подписва протокол и подробна количествена сметка за всеки календарен месец от действието на договора за действително генерираните отпадъци от „УМБАЛ – Пловдив” АД;

**3.**  да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЯЛ указания и/или съдействие за отстраняването им;

**4.** да изпълнява всички законосъобразни указания и изисквания на ВЪЗЛОЖИТЕЛЯ;

**5.** да пази поверителна конфиденциална информация;

**6.** да възложи съответната част от Услугите на подизпълнителите, посочени в офертата на ИЗПЪЛНИТЕЛЯ и да контролира изпълнението на техните задължения *(клаузата е приложима при посочване на подизпълнител в офертата)*;

**Чл. 22 (1)** ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 3 дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (*клаузата е приложима при посочване на подизпълнител в офертата*).

**(2)** Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на тази забрана доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно – от договора за подизпълнение.

**(3)** Независимо от възможността за използване на подизпълнители отговорността за изпълнение на договора за обществена поръчка е на ИЗПЪЛНИТЕЛЯ.

**Чл. 23** ВЪЗЛОЖИТЕЛЯТ има право:

**1.** да изисква и да получава услугите в уговорените срокове, количество и качество;

**2.** да контролира изпълнението на поетите от ИЗПЪЛНИТЕЛЯ задължения, в т. ч. да иска и да получава информация от ИЗПЪЛНИТЕЛЯ през целия срок на договора или да извършва проверки, при необходимост и на мястото на изпълнение на договора, но без с това да пречи на изпълнението;

**3.** да изисква при необходимост и по своя преценка, обосновка от страна на ИЗПЪЛНИТЕЛЯ на изготвените от него отчети или съответна част от тях;

**Чл. 24** ВЪЗЛОЖИТЕЛЯТ се задължава:

**1.** да приеме изпълнението на услугите за всяка дейност, когато отговаря на договореното, по реда и при условията на този договор;

**2.** да заплати на ИЗПЪЛНИТЕЛЯ цената в размера, по реда и при условията, предвидени в този договор;

**3.** да предостави и осигури достъп на ИЗПЪЛНИТЕЛЯ до информацията, необходима за извършването на услугите, предмет на договора, при спазване на относимите изисквания или ограничения съгласно приложимото право;

**4.** да пази поверителна конфиденциална информация;

**5.** да оказва съдействие на ИЗПЪЛНИТЕЛЯ във връзка с изпълнението на този договор, включително и за отстраняване на възникнали пречки пред изпълнението на договора, когато ИЗПЪЛНИТЕЛЯТ поиска това;

**6.** да освободи представената от ИЗПЪЛНИТЕЛЯ гаранция за изпълнение, съгласно клаузите на чл. 13-17 от договора.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО.**

**Чл. 25**  Предаването на изпълнението на услугите за всяка дейност се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от страните (**„Приемо-предавателен протокол“**).

**Чл. 26 (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. да откаже да приеме изпълнението при съществени отклонения от договореното;

**(2)** Окончателното приемане на изпълнението на услугите по този договор се извършва с подписване на окончателен приемо-предавателен протокол, подписан от страните в срок до 3 (три) дни след изтичане на срока на изпълнение по чл. 2 от договора. В случай, че към този момент бъдат констатирани недостатъци в изпълнението, те се описват в окончтелния приемо-предавателен протокол и се определя подходящ срок за отстраняването им или налагането на санкция, съгласно чл. 27- 34 от договора.

**VII. ОТГОВОРНОСТ И САНКЦИИ ПРИ НЕИЗПЪЛНЕНИЕ**

**Чл. 27**  При забава за изпълнение на задълженията си по чл. 21 т. 1 и 2 от договора ИЗПЪЛНИТЕЛЯТ дължи неустойка в размер на 100 (сто) лв. на ден, но не повече от 20 % от стойността на договора.

**Чл. 28** При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация – Приложение № 2, или Техническото предложение  *-* Приложение № 3, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл. 29** ИЗПЪЛНИТЕЛЯТ няма право да отказва изпълнението на задължението си по настоящия договор, поради неплащане от страна на ВЪЗЛОЖИТЕЛЯ, когато плащането е забавено до 6 месеца.

**Чл. 30**  При отказ от изпълнение ИЗПЪЛНИТЕЛЯТ дължи неустойка в размер на 20% от договорената стойност. За отказ се приема и липсата в продължение на 7 дни на отговор на запитване от ВЪЗЛОЖИТЕЛЯ, касаещо изпълнение по договора.

**Чл. 31** ВЪЗЛОЖИТЕЛЯТ има право да удържи всяка дължима по този договор неустойка чрез прихващане от дължимите плащания към ИЗПЪЛНИТЕЛЯ или чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.

**Чл. 32** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесените вреди и пропуснатите ползи в по-голям размер, съгласно приложимото право.

**VIII. ПРЕКРАТЯВАНЕ НА ДОГОВОРА.**

**Чл. 33 (1).**  Този договор се прекратява:

1. с изтичане на срока по чл. 2

2. при подписване на нов договор по реда и условията на ЗОП – за съответната част от предмета, за която е подписан нов договор;

3. с достигане на максимално допустимата стойност на договора;

4. с изпълнението на всички задължения на страните по него;

5. едностранно, с месечно писмено предизвестие;

6. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 10 (десет) дни от настъпване на невъзможността и да представи доказателства.

7. при прекратяване на юридическото лице – страна по договора без правоприемство, по смисъла на законодателството на държавата, в която съответното лице е установено;

**(2)**  Договорът може да бъде прекратен:

1. по взаимно съгласие на страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация по искане на ВЪЗЛОЖИТЕЛЯ.

**(3)** При прекратяването на договора на посочените основания ВЪЗЛОЖИТЕЛЯТ не дължи обезщетения за вреди, които ИЗПЪЛНИТЕЛЯТ е претърпял в следствие прекратяването на договора.

**Чл. 34.**  ВЪЗЛОЖИТЕЛЯТ прекратява договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди.

**Чл. 35.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички доклади, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 36.**  При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.

**IX. ОБЩИ РАЗПОРЕДБИ**

**Чл. 37. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

**1. За ВЪЗЛОЖИТЕЛЯ:**

**Адрес за кореспонденция: гр. Пловдив, бул. „България“ № 234,**

**Тел.: 032 959221**

**Факс: 032 959221**

**e-mail: mbalplovdiv@abv.bg**

**2. За ИЗПЪЛНИТЕЛЯ:**

**Адрес за кореспонденция: ………………….**

**Тел.: ………………………………………….**

**Факс: …………………………………………**

**e-mail: ………………………………………..**

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

**X. ЗАКЛЮЧИТЕЛНИ РАЗПОРЕДБИ**

**Чл. 38** За неуредените в този Договор въпроси се прилагат разпоредбите на действащото българско законодателство.

**Чл. 39.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 40.** При подписването на настоящия договор ИЗПЪЛНИТЕЛЯТ представи декларация по чл. 4, ал. 7 и по чл. 6, ал. 5, т. 3 ЗМИП и декларация по по чл. 6, ал. 2 ЗМИП, които са неразделна част от договора.

**Чл. 41.** Към този договор се прилагат и са неразделна част от него следните приложения:

- Приложение № 2 – Техническа спецификация на ВЪЗЛОЖИТЕЛЯ;

- Приложение № 3 – Техническо предложение на ИЗПЪЛНИТЕЛЯ;

- Приложение № 5 – Ценово предложение на ИЗПЪЛНИТЕЛЯ;

**ЗА ВЪЗЛОЖИТЕЛЯ : ЗА ИЗПЪЛНИТЕЛЯ :**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_